section_heading: Radnja
paragraph_text: Marty je vlasnik kafića u Teksasu. Njegova supruga Abby ima aferu s njegovim konobarom, Rayjom. Nakon što provedu noć u motelu, snimi ih privatni detektiv Loren Visser koji fotografije predstavi Martyju te tako potvrdi njegove sumnje. Idućeg dana, Ray daje otkaz a Marty mu zaprijeti da će ga ubiti ako se opet pojavi u kafiću te da ne vjeruje Abby. Nakon što ju neuspješno pokuša oteti, Marty odluči opet pozvati Vissera - no ovog puta ga unajmi da ubije par. Detektiv je iznenađen, no pošto mu Marty nudi poveliku količinu novca, prihvati zadatak.